ประกาศกรมสรรพสามิตเรื่องหลักเกณฑ์ วิธีการ และเงื่อนไขการเสียภาษีในอัตราศูนย์สำหรับน้ำมันและผลิตภัณฑ์น้ำมันที่ผลิตได้และนำไปใช้ในขบวนการผลิตภายในโรงอุตสาหกรรม[๑] เพื่อให้การเสียภาษีในอัตราศูนย์สำหรับน้ำมันและผลิตภัณฑ์น้ำมันที่ผลิตได้และนำไปใช้ในขบวนการผลิตภายในโรงอุตสาหกรรม เป็นไปโดยถูกต้อง สะดวกรวดเร็ว มีประสิทธิภาพ และมีมาตรฐานเป็นไปในแนวทางเดียวกันอาศัยอำนาจตามความใน (๑) ของประเภทที่ ๐๑.๐๑ ถึง ๐๑.๑๔ และ๐๑.๙๐ ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐อธิบดีกรมสรรพสามิตจึงกำหนดหลักเกณฑ์ วิธีการ และเงื่อนไขการเสียภาษีในอัตราศูนย์สำหรับน้ำมันและผลิตภัณฑ์น้ำมันที่ผลิตได้และนำไปใช้ในขบวนการผลิตภายในโรงอุตสาหกรรมไว้ ดังต่อไปนี้ข้อ ๑ น้ำมันและผลิตภัณฑ์น้ำมันที่ขอเสียภาษีในอัตราศูนย์จะต้องเป็นน้ำมันและผลิตภัณฑ์น้ำมันที่ผู้ประกอบอุตสาหกรรมผลิตได้เองจากขบวนการผลิตของโรงอุตสาหกรรมนั้นข้อ ๒ น้ำมันและผลิตภัณฑ์น้ำมันที่ผลิตได้และจะขอเสียภาษีในอัตราศูนย์ตามข้อ๑ จะต้องนำไปใช้เป็นเชื้อเพลิงในขบวนการผลิตของโรงอุตสาหกรรมแห่งนั้นเท่านั้นข้อ ๓ ผู้ประกอบอุตสาหกรรมที่ประสงค์จะขอเสียภาษีในอัตราศูนย์สำหรับน้ำมันและผลิตภัณฑ์น้ำมันที่ผลิตได้และนำไปใช้ในขบวนการผลิตภายในโรงอุตสาหกรรมให้ยื่นหนังสือขอเสียภาษีในอัตราศูนย์สำหรับน้ำมันและผลิตภัณฑ์น้ำมันส่วนที่ใช้เป็นเชื้อเพลิงในขบวนการผลิตต่อสรรพสามิตพื้นที่ณ สำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่ ในครั้งแรกเพื่อพิจารณาสั่งอนุมัติโดยแจ้งรายละเอียดประกอบดังนี้(๑) กรรมวิธีการผลิตของโรงอุตสาหกรรมโดยแสดงปริมาณวัตถุดิบที่ใช้ผลิตภัณฑ์ที่ผลิตได้และปริมาณการใช้น้ำมันและผลิตภัณฑ์เป็นเชื้อเพลิง(๒) ชนิดหรือประเภทและปริมาณน้ำมันและผลิตภัณฑ์น้ำมันที่ผลิตได้ทั้งหมด(๓)ชนิดหรือประเภทน้ำมันและผลิตภัณฑ์น้ำมันส่วนที่จะนำไปใช้เป็นเชื้อเพลิงในขบวนการผลิตพร้อมปริมาณที่จะใช้ต่อหน่วยการผลิตในกรณีที่มีการเปลี่ยนแปลงรายละเอียดตามที่แจ้งในวรรคหนึ่งให้ผู้ประกอบอุตสาหกรรมแจ้งการเปลี่ยนแปลงดังกล่าวให้สรรพสามิตพื้นที่แห่งท้องที่ที่โรงอุตสาหกรรมตั้งอยู่ทราบภายใน ๑๐ วันนับแต่วันที่มีการเปลี่ยนแปลงข้อ ๔ ให้ผู้ประกอบอุตสาหกรรมจัดทำบัญชีประจำวันแสดงยอดวัตถุดิบที่ใช้ผลิตภัณฑ์ที่ผลิตได้และจำนวนผลิตภัณฑ์ที่ใช้เป็นเชื้อเพลิงในขบวนการผลิตข้อ ๕ ให้ผู้ประกอบอุตสาหกรรมยื่นงบเดือนแสดงรายการสรุปยอดจากบัญชีตามข้อ ๔ให้สำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่ ภายในวันที่ ๑๕ของเดือนถัดจากเดือนที่มีการใช้ผลิตภัณฑ์ดังกล่าวข้อ ๖ ในกรณีที่น้ำมันและผลิตภัณฑ์น้ำมันที่เสียภาษีในอัตราศูนย์เกิดการสูญหายหรือขาดจำนวนไปไม่ตรงกับบัญชีในข้อ๔ เกินกว่าร้อยละ ๐.๕ให้ผู้ประกอบอุตสาหกรรมชำระภาษีสรรพสามิตสำหรับน้ำมันและผลิตภัณฑ์น้ำมันนั้นตามจำนวนที่สูญหายหรือขาดจำนวนไปในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐ที่ใช้บังคับในขณะที่ทราบถึงการสูญหายหรือขาดจำนวนไปพร้อมทั้งเบี้ยปรับและเงินเพิ่มเว้นแต่จะพิสูจน์ได้ว่าการสูญหายหรือขาดจำนวนไปเกิดจากเหตุสุดวิสัยหรือมีเหตุผลอันสมควรและได้รับความเห็นชอบจากผู้อำนวยการสำนักมาตรฐานและพัฒนาการจัดเก็บภาษี ๒ข้อ ๗ การดำเนินการใด ๆ ตามประกาศกรมสรรพสามิตเรื่อง หลักเกณฑ์ วิธีการ และเงื่อนไขการยกเว้นภาษีสำหรับน้ำมันและผลิตภัณฑ์น้ำมันที่ผลิตได้และนำไปใช้ในขบวนการผลิตภายในโรงอุตสาหกรรมที่ได้ดำเนินการไว้ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไป โดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ ๘ ประกาศนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปประกาศ ณ วันที่ ๑๖ กันยายน พ.ศ.๒๕๖๐สมชาย พูลสวัสดิ์อธิบดีกรมสรรพสามิตพัชรภรณ์/จัดทำ๕ ตุลาคม๒๕๖๑[๑] ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๑๒๔(เล่มที่ ๒)/๒๔ พฤษภาคม ๒๕๖๑